Selle äraandliku teo eest hoiti neid, anti neile tea­taval määral iseseisvus kauemaks ajaks: nad lasksid end küll ristida, sattusid Riia kiriku alla, neile määrati eripiiskop, kuid jäeti "vabadus". Siiski oli ordule see piiskopilt Albertilt protežeeritud maa hädaohtlik; ta asus liiga lähedal Riiale. Just selsamal põhjusel hävitati ordu  hävitussüsteemil liivlaste ning kurelaste rahvad sootuks, sest nad olid Riiale, saksa peapesale, liiga lähedal ning oma ägeda iseseisvuspüüde tõttu ülimalt hädaohtlikud, seda enam hädaoht­likud ordule, et nii liivlasi kui kurelasi piiskop Albert ning eraldi paavsti legaat Balduin oli julgustanud neile vabaduse "lubamisega".